ફિલીપાઇન્સમાં પીએમ મોદી એસિયાન સંમેલનમાં ભાગ લેવાની સાથે જ ઇન્ટરનેશનલ રાઇસ ઇન્સ્ટિટ્યૂટની પણ મુલાકાત લેશે, જ્યાં તેઓ ભારતીય સમાજના લોકો સાથે મુલાકાત કરશે. પીએમ મોદીની આ મુલાકાતથી ઘણા લોકોને આશા છે. વર્તમાન સમયમાં ચીનને આંતરરાષ્ટ્રીય મંચ પર ઘેરવા માટે જાપાન, ઓસ્ટ્રેલિયા અને ભારત એક સાથે ચતુર્પક્ષીય ગઠબંધન બનાવવાના પ્રસ્તાવ પર કામ કરી રહ્યાં છે. પીએમ મોદી અને રાષ્ટ્રપતિ ટ્રંપની મુલાકાત દરમિયાન આ મુદ્દા પર ચર્ચા થાય એવી શક્યતા છે. સાથે જ તેઓ હિંદ મહાસાગરમાં ચીનની વધતી ગતિવિધિઓ રોકવાના મુદ્દે પણ ચર્ચા કરી શકે છે.